เขตการปกครองของประเทศเกาหลีเหนือ

เขตการปกครองของประเทศเกาหลีเหนือแบ่งออกเป็นสามระดับ ซึ่งก่อตั้งขึ้นในปี ค.ศ. 2002 โดยหน่วยการปกครองจำนวนมากมีระดับเทียบเท่ากับระบบของประเทศเกาหลีใต้ ในระดับสูงสุดประกอบด้วย 9 จังหวัด และ 4 นครพิเศษ เขตการปกครองระดับที่สอง ได้แก่ นคร อำเภอ และเขต และยังแบ่งย่อยออกเป็นหน่วยระดับที่สาม ได้แก่ เมือง ทง (ย่าน) หมู่บ้าน และเขตแรงงาน

ระบบการปกครองสามระดับที่ใช้ในประเทศเกาหลีเหนือ เริ่มต้นขึ้นครั้งแรกโดย คิม อิล-ซ็อง ในปี ค.ศ. 1952 ซึ่งเป็นส่วนหนึ่งของการปรับโครงสร้างการปกครองท้องถิ่นครั้งใหญ่ ก่อนหน้านี้ประเทศเคยใช้ระบบหลายระดับเช่นเดียวกับที่ใช้อยู่ในประเทศเกาหลีใต้

 หน่วยการปกครองระดับสูงสุด 

เก้าจังหวัด (โท; ) มีต้นกำเนิดมาจากจังหวัดดั้งเดิมของเกาหลี แต่ได้ถูกแบ่งย่อยเพิ่มเติมภายหลังจากการแบ่งแยกเกาหลี จังหวัดเหล่านี้ครอบคลุมพื้นที่กว้างขวาง รวมถึงเมือง พื้นที่ชนบท และภูเขา สี่นครพิเศษ (t'ŭkpyŏlsi; ) เป็นมหานครขนาดใหญ่ที่แยกออกจากจังหวัดเดิม เพื่อกลายเป็นหน่วยการปกครองระดับแรก นอกจากนี้ยังมีอีกสี่เมืองที่เคยอยู่ภายใต้การปกครองโดยตรงในอดีต แต่ภายหลังได้กลับถูกรวมเข้ากับจังหวัดเดิมหรือถูกปรับโครงสร้างใหม่

สามเขตบริหารพิเศษ ก่อตั้งขึ้นทั้งหมดในปี ค.ศ. 2002 เพื่อการพัฒนาโครงการความร่วมมือกับประเทศเกาหลีใต้และประเทศอื่น ๆ หนึ่งในนั้นคือ เขตบริหารพิเศษชินอึยจู ซึ่งมีจุดประสงค์เพื่อดึงดูดการลงทุนและกิจการจากประเทศจีน แต่จนถึงปี ค.ศ. 2006 ปรากฏว่ายังไม่เคยมีการดำเนินการจริง เขตปกครองพิเศษเหล่านี้ไม่ปรากฏว่ามีการแบ่งเขตการปกครองระดับสองหรือระดับสามแต่อย่างใด

แผนที่รหัส รายชื่อโชซ็อนกึลฮันจา KP-01  นครเปียงยาง 평양시 平壤市 KP-02  จังหวัดพย็องอันใต้ 평안남도平安南道 KP-03  จังหวัดพย็องอันเหนือ 평안북도平安北道 KP-04  จังหวัดชากัง 자강도慈江道 KP-05  จังหวัดฮวังแฮใต้ 황해남도黃海南道 KP-06  จังหวัดฮวังแฮเหนือ 황해북도黃海北道 KP-07  จังหวัดคังว็อน 강원도江原道 KP-08  จังหวัดฮัมกย็องใต้ 함경남도咸鏡南道 KP-09  จังหวัดฮัมกย็องเหนือ 함경북도咸鏡北道 KP-10  จังหวัดรยังกัง 량강도兩江道 KP-13  นครราซ็อน 라선시 	羅先市 KP-14  นครนัมโพ  남포시  南浦市 KP-15  แคซ็อง  개성시  開城市

หน่วยการปกครองระดับที่สอง

หน่วยการปกครองระดับที่สองที่พบมากที่สุดคือ อำเภอ  (คุน; ) ซึ่งเป็นพื้นที่ที่มีความเป็นเมืองน้อยกว่าภายในจังหวัดหรือนครที่ปกครองโดยตรง ส่วนเขตที่มีประชากรมากกว่าภายในจังหวัดเรียกว่านคร (ชี; )

ศูนย์กลางเมืองของนครปกครองโดยตรงจะถูกแบ่งออกเป็น เขต ("กูย็อก" kuyŏk, เทียบเท่ากับ "คู" gu ของประเทศเกาหลีใต้)

หน่วยการปกครองระดับที่สาม
พื้นที่ชนบทของนครและอำเภอแบ่งออกเป็นหมู่บ้าน (รี, ) พื้นที่ใจกลางเมืองแบ่งออกเป็นย่าน  (ทง, ) และพื้นที่ที่มีประชากรมากในอำเภอจะถูกจัดตั้งเป็นเมือง (อึบ, ) นอกจากนี้อำเภอบางแห่งยังมีเขตแรงงาน (โรทงจากู rodongjagu, ) อีกด้วย

ดูเพิ่ม
ISO 3166-2:KP
เขตการปกครองของประเทศเกาหลีใต้
จังหวัดของเกาหลี

แหล่งที่มา
 Panorama of the Democratic People's Republic of Korea 
행정구역 현황 ("Haengjeong Guyeok Hyeonhwang") (Chosun Ilbo)
 행정구역 개편 일지 ("Haengjeong Guyeok Gaepyeon Ilji") (Chosun Ilbo)

 แหล่งข้อมูลอื่น 
NKChosun administrative regions map 
Administrative regions map , World Food Programme

จังหวัดของประเทศเกาหลีเหนือ‎
หมวดหมู่:หน่วยการบริหารของประเทศเกาหลี